ประกาศคณะกรรมการกำกับการซื้อขายสินค้าเกษตรล่วงหน้า ที่ กจ 3/2551 เรื่อง การให้ความเห็นชอบผู้สอบบัญชีของผู้ประกอบธุรกิจการซื้อขายล่วงหน้า ประเภทผู้จัดการการซื้อขายล่วงหน้า

ประกาศคณะกรรมการกำกับการซื้อขายสินค้าเกษตรล่วงหน้า
ประกาศคณะกรรมการกำกับการซื้อขายสินค้าเกษตรล่วงหน้า
ที่
กจ ๓/๒๕๕๑
เรื่อง
การให้ความเห็นชอบผู้สอบบัญชีของผู้ประกอบธุรกิจการซื้อขายล่วงหน้า
ประเภทผู้จัดการการซื้อขายล่วงหน้า[๑]
 

อาศัยอำนาจตามความในมาตรา ๗ (๑) และมาตรา ๓๘
วรรคสาม แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒
ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)
พ.ศ. ๒๕๕๐ คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้

ข้อ ๑
ให้ผู้สอบบัญชีรับอนุญาตตามกฎหมายว่าด้วยวิชาชีพบัญชีเป็นผู้สอบบัญชีที่ได้รับความเห็นชอบจากคณะกรรมการกำกับการซื้อขายสินค้าเกษตรล่วงหน้า
สามารถตรวจสอบและแสดงความเห็นในการสอบบัญชีของผู้ประกอบธุรกิจการซื้อขายล่วงหน้า
ประเภทผู้จัดการการซื้อขายล่วงหน้า
ในกรณีที่ผู้ประกอบธุรกิจการซื้อขายล่วงหน้า
ประเภทผู้จัดการการซื้อขายล่วงหน้า ได้รับอนุญาตให้ประกอบธุรกิจการซื้อขายล่วงหน้า
ประเภทนายหน้าซื้อขายล่วงหน้าหรือผู้ค้าล่วงหน้าเฉพาะที่เป็นสมาชิกสำนักหักบัญชีด้วย
ผู้สอบบัญชีต้องเป็นไปตามประกาศคณะกรรมการกำกับการซื้อขายสินค้าเกษตรล่วงหน้า
ว่าด้วยการให้ความเห็นชอบผู้สอบบัญชีของผู้ประกอบธุรกิจการซื้อขายล่วงหน้า

ข้อ ๒
ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไป


ประกาศ
ณ วันที่ ๑๘ เมษายน พ.ศ. ๒๕๕๑
มิ่งขวัญ
แสงสุวรรณ์
รัฐมนตรีว่าการกระทรวงพาณิชย์
ประธานกรรมการกำกับการซื้อขายสินค้าเกษตรล่วงหน้า








ปริยานุช/ผู้จัดทำ
๑๐
มิถุนายน ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๒๓๓/๒ มิถุนายน ๒๕๕๒